stanford-oval/wikipedia huggingface dataset:
Riihilammi (Jämsä)
Maantiede

Riihilammin pituus etelästä pohjoiseen on 900 metriä. Järven etelärannalla on jonkin verran asutusta. Kaakkoispuolella sijaitsee Pitkäjärvi ja länsipuolella Koukkulammi. Riihilammin ja Koukkulammin välistä kulkee seututie 604. Riihilammin vedet kulkevat lyhyen laskuojan kautta pohjoiseen Salosveteen, ja kiertävät lännen kautta Kankarisveteen ja edelleen Päijänteeseen.
Riihilammi kuuluu Salosveden-Pettämän alueen kolmannen jakovaiheen vesistöalueeseen. Toinen jakovaihe on Iso Rautaveden alue ja ensimmäinen on Jämsän reitin valuma-alue. Päävesistö on Kymijoen vesistö.
Riihilammin pinta-ala on 1:10000-mittakaavaisen aineiston (Ranta10) perusteella 111 860 neliömetriä. Vanhemman 1:20000-mittakaavaisen aineiston (Ranta20) perusteella ala on 101 420 neliömetriä. Ero on siten 10 440 neliömetriä.
Rimpi

Rimpi voi tarkoittaa seuraavia:
rimpi eli hete, upottava lähteen tai suon silmäke
Rimpi, lampi Laukaassa
Rimpi, kylä Kuhmossa
Rimpi, sukunimenä:
Kari Rimpi (s. 1947), suomalainen kenraaliluutnantti, puolustusministeriön ent. kansliapäällikkö.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Rimpi”, voi hakea sivunnimihaulla, laajalla sivunnimihaulla tai tekstihaulla.
Robert Ashley

Robert Ashley (28. maaliskuuta 1930 Ann Arbor, Michigan – 3. maaliskuuta 2014) oli yhdysvaltalainen säveltäjä. Hänet tunnetaan varsinkin modernistisista, englanninkielisistä oopperoistaan.
Ashley syntyi Ann Arborissa, Michiganissa. Hän opiskeli Ross Lee Finneyn johdolla Michiganin yliopistossa sekä Manhattan School of Musicissa. Hän nousi vuonna 1969 San Francisco Tape Music Centerin johtajaksi.
Richard Harmon

| Richard Harmon |
| --- | --- |
 Harmon vuonna 2018 WonderConissa
Henkilötiedot
Koko nimi:  Richard Scott Harmon
Syntynyt: 18. elokuuta 1991 
Ammatti:  näyttelijä
Sukulaiset:  Jessica Harmon (sisar)
Näyttelijä
Aktiivisena:  2003–
Aiheesta muualla
IMDb
Richard Harmon on kanadalainen näyttelijä, joka tunnetaan John Murphyn roolista Eloonjääneet-sarjassa, Jasper Amesin roolista Jälkiä jättämättä-sarjassa ja Julian Randolin roolista Continuum-sarjassa.
Perhe

Harmonin isä on ohjaaja Allan Harmon ja äiti on tuottaja Cynde Harmon. Hänen sisarensa on näyttelijä Jessica Harmon.
↑  (en) SNAC . Tieto on haettu Wikidatasta.
Richard Taylor (filosofi)

Richard Taylor (1919–2003) oli yhdysvaltalainen filosofi, jonka erikoisala oli metafysiikka. Hän kannatti hyve-etiikkaa, ja kirjoitti paljon elämän tarkoituksesta, jota hän käsitteli Albert Camus'n tavoin Sisyfoksen myytin avulla. Hän opetti Brown Universityssä, Columbian yliopistossa sekä Rochesterin yliopistossa.
Teoksia

Metaphysics (1963)
Action and Purpose (1966)
Good and Evil (1970)
Virtue Ethics (1991)
Aiheesta muualla

Richard Taylor Remembered, Philosophy Now (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Richard Taylor (philosopher)
Käännös suomeksi
Riisihärö

| Riisihärö |
| --- | --- |

Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Kovakuoriaiset Coleoptera
Alalahko::  Erilaisruokaiset Polyphaga
Osalahko::  Cucujiformia
Yläheimo::  Härömäiset Cucujoidea
Heimo::  Kaitahäröt Silvanidae
Alaheimo::  Silvaninae
Suku::  Oryzaephilus
Laji::  surinamensis
Kaksiosainen nimi
 Oryzaephilus surinamensis  Linnaeus, 1758 
Katso myös
   Riisihärö Wikispeciesissä   Riisihärö Commonsissa 
Infobox OKNimi-testi OK: 
Riisihärö (Oryzaephilus surinamensis) on 2,5-3,5 millimetriä pitkä kaitahäröjen heimoon kuuluva kovakuoriaislaji. Aikuinen riisihärö on väriltään musta tai tummanruskea, rakenteeltaan litteä ja etuselän reunoissa on piikkimäiset lisäkkeet sekä pyöristynyt piikkimäinen lisäke silmien takana.  Riisihärön toukat ovat 3 mm pitkiä ja vaaleita. Riisihärö on pitkäikäinen ja voivat elää jopa kolmevuotiaaksi. Laji tarvitsee lämpöä lisääntyäkseen, sillä 18 C asteen lämpötilassa laji ei enää lisäänny. Kehitys munasta aikuiseksi tapahtuu 20 C asteen lämpötilassa vajaassa kahdessa kuukaudessa.
Riisihärö on haitallinen tuholainen myllyissä, leipä- ja suklaatehtaissa, kaupan ketjussa sekä kotitalouksissa vaikkakaan siitä ei todennäköisesti ole hygieenistä haittaa. Riisihärö leviää  mm. leipäviljan, kuivattujen hedelmien, pähkinöiden ja öljyväkirehujen mukana paikasta toiseen. Laji on levinnyt maailmanlaajuisesti kaikille mantereille. Riisihärö luokitellaan Suomessa vieraslajiksi.
Riisihärön torjunta perustuu puhtauteen ja desinfiointiin sekä saastuneiden tuotepakkausten hävittämiseen tai niiden pakastamiseen ainakin yhden viikon ajaksi -25 -30 C asteen lämpötilaan.
Riisihärön saalistajia luonnossa ovat ainakin seuraavat:  Amphibolus venator, Blattisocius tarsalis,  latolude (Lyctocoris campestris), viljapehkiäinen (Tenebroides mauritanicus), vakkakuoriainen (Tribolium castaneum), keloheiverölude (Xylocoris cursitans) ja Xylocoris flavipes.
Pähkinähärö eli kauppahärö (Oryzaephilus mercator) muistuttaa riisihäröä sillä erotuksella, että kauppahärön etuselässä ei ole piikkejä.
Aiheesta muualla

Laji.fi: Riisihärö (Oryzaephilus surinamensis)
Vieraslajit: Riisihärö (Oryzaephilus surinamensis)
ITIS: Oryzaephilus surinamensis (englanniksi)
Plantwise: Saw toothed grain beetle (Oryzaephilus surinamensis) (Arkistoitu – Internet Archive) (englanniksi)
Pherobase: Semiochemicals of Oryzaephilus surinamensis, the Sawtoothed grain beetle (englanniksi)
Risto Palm

Risto Palm (s. 10. syyskuuta 1939 Helsinki) on suomalainen näyttelijä.
Palmin ura alkoi 1950-luvulla Kellariteatteri Klitsun riveissä. Palm on enimmäkseen luonut uraansa teattereissa, mutta hänet on nähty myös muutamissa elokuvissa vuosina 1958–2002.
Risto Palm näytteli Suomen Kansallisteatterissa vuosina 1960–1973 kymmenissä produktioissa, vuodesta 1965 vakinaisella kiinnityksellä. Vielä 2000-luvulla häntä on nähty muun muassa Teatteri Imatrassa.
Hänen tunnetuimpia elokuvaroolejaan ovat huovi Spede-elokuvassa Noin 7 veljestä (1968), Yllön Uolevi elokuvassa Täällä Pohjantähden alla (1968), arkuntekijä-Tom elokuvassa Speedy Gonzales – Noin 7 veljeksen poika (1970) ja ylikersantti Makkonen elokuvassa Vääpeli Körmy ja marsalkan sauva (1990).
Palmin ensimmäinen elokuva oli Niskavuoren naiset (1958). Palmin toistaiseksi viimeinen elokuva on  Ere Kokkosen ohjaama elokuva Kymmenen riivinrautaa (2002).
Elokuvaura

Niskavuoren naiset (1958)
Taape tähtenä (1962)
Herrasmies vai narri (1962)
Veljen varjo (1964)
Vain neljä kertaa (1968)
Noin 7 veljestä (1968)
Täällä Pohjantähden alla (1968)
Akseli ja Elina (1970)
Speedy Gonzales – Noin 7 veljeksen poika (1970)
Pohjantähti (1973)
Elävän leski (1975)
Vääpeli Körmy ja marsalkan sauva (1990)
Liian paksu perhoseksi (1998)
Kymmenen riivinrautaa (2002)
Aiheesta muualla

Risto Palm Elonetissä.
Rockstar

Rockstar voi tarkoittaa seuraavia asioita:
Rockstar Games, Yhdysvaltalainen videopelikehittäjä
Rockstar Leeds
Rockstar Lincoln
Rockstar London
Rockstar New England
Rockstar North
Rockstar San Diego
Rockstar Toronto
Rockstar Vancouver
Rockstar Vienna
Rockstar Energy Drink, Yhdysvaltalainen energiajuomamerkki
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Rockstar”, voi hakea sivunnimihaulla, laajalla sivunnimihaulla tai tekstihaulla.
Riuttajärvi (Lieksa, pohjoinen)

| Riuttajärvi |
| --- | --- |
Maanosa:  Eurooppa
Valtiot:  Suomi
Maakunnat:  Pohjois-Karjala
Kunnat:  Lieksa
Koordinaatit:  63°24′51″N, 30°00′32″E
Vesistöalue ja valuma-alueen tietoja
Päävesistöalue:  Vuoksen vesistö (04)
Laskujoki:  Riuttapuro → Saarvapuro → Kortepuro
Järvinumero:  04.425.1.003
Mittaustietoja
Pinnankorkeus:  142,9 m 
Rantaviiva:  6,35 km 
Pinta-ala:  0,91 km² 
Tilavuus:  0,00597 km³ 
Keskisyvyys:  6,6 m 
Suurin syvyys:  20,2 m 
Saaria:  1
:  Seitasaari
 fiRiuttajärvi 
Riuttajärvi on korpijärvi Lieksassa Pohjois-Karjalan maakunnassa. Sen pinta-ala on 91 hehtaaria. Järvi sijaitsee noin kymmenen kilometriä Lieksan keskustasta pohjoiseen. Keskusta sijaitsee Pielisen itärannalla. Etäisyys Joensuusta on 91 kilometriä pohjoiskoilliseen.
Maantiede

Riuttajärven ulottuvuus kaakosta luoteeseen on 2,1 kilometriä. Pääaltaan leveys lounaasta koilliseen on puolisen kilometriä. Järven itärannalla on noin 200 metriä pitkä Koposenniemi, jonka itäpuolella sijaitsee kapea lahti. Pohjoisessa järveä jakaa noin kolmen hehtaarin laajuinen Riutanniemi, jonka eteläpuolella sijaitsee luodetta kohti kapeneva Tervalahti. Selkeästi laajin lahti on järven eteläosan muodostava Riuttalahti. Noin neljäsosa Riuttajärvestä on vähintään kymmenen metriä syvä. Syvä vyöhyke sijaitsee järven pohjoispuoliskolla. Riuttalahden itäosassa on noin kymmenmetrinen syvänne.
Riuttajärven ainoa saari on vajaan hehtaarin laajuinen Seitasaari, joka sijaitsee järven eteläpuoliskolla. Järven rannat ovat metsä- ja suomaata (Konnunsuo, Riuttasuo). Länsirannalta kohoaa Riuttakallio, jonka länsipuolisen Mustavaaran korkeimmat kohdat ovat noin 210 metriä merenpinnan yläpuolella eli noin 70 metriä järvenpintaa ylempänä.
Riuttajärven eteläisimmästä kolkasta alkaa Riuttapuro, joka laskee Saarvalampeen (140,5 metriä mpy). Alavirta jatkuu Saarvapurona ja Kortepurona kaakkoon ja päätyy Ala-Löppöön (115,2 metriä mpy), joka on samantasoinen Pankajärven kanssa.
Riuttajärven vesitilavuus on 5 969 000 kuutiometriä. Useimpien Pielisen reitin vesistöjen ekologinen tila on erinomainen tai hyvä. Riuttajärven tila on määritelty erinomaiseksi.
Riuttajärvi (04.425.1.003) kuuluu Kortepuron valuma-alueeseen (04.425), joka on kolmannen jakovaiheen vesistö Vuoksen vesistössä (04). Toinen jakovaihe on Lieksanjoen alue (04.42) ja ensimmäinen jakovaihe on Pielisen reitin valuma-alue (04.4). Riuttajärvi on laajin Kortepuron valuma-alueen neljästä vähintään hehtaarin laajuisesta vakavedestä. Alueen muut järvet ovat Saarvalampi, Paistaislampi ja Pitkälampi.
Lieksassa on toinenkin Riuttajärvi. Se sijaitsee Hanhijoen valuma-alueella noin 32 kilometriä Kortepuron Riuttajärveltä kaakkoon.
Richard Hamilton (koripalloilija)

Hamilton vuonna 2008.
Richard ”Rip” Hamilton  (s. 14. helmikuuta 1978 Coatesville, Pennsylvania) on yhdysvaltalainen kilpauransa päättänyt koripalloilija. 201-senttinen Hamilton varattiin NBA:han vuonna 1999.
Hamilton syntyi Coatesvillessä, Pennsylvaniassa, ja pelasi yliopistokoripalloa Connecticutissa vuodesta 1996. Hän pelasi vuosina 1999–2002 Washington Wizardsissa ja vuosina 2002–2011 Detroit Pistonsissa, jossa myös voitti mestaruuden vuonna 2004. Vuosina 2011–2013 Hamilton pelasi Chicago Bullsissa.
Hamilton tunnettiin persoonallisesta maskistaan, jota hän käytti kaudesta 2003–2004 useasti murtuneen nenänsä suojana.
Aiheesta muualla

Kuvia tai muita tiedostoja aiheesta Richard Hamilton (koripalloilija) Wikimedia Commonsissa
Detroit Pistons – NBA:n mestari 2004
1 Chauncey Billups ·
3 Ben Wallace ·
7 Mike James ·
8 Darvin Ham ·
10 Lindsey Hunter ·
13 Mehmet Okur ·
22 Tayshaun Prince ·
24 Tremaine Fowlkes ·
30 Rasheed Wallace ·

31 Darko Miličić ·
32 Richard Hamilton ·
34 Corliss Williamson ·
41 Elden Campbell

Päävalmentaja Larry Brown 

Apuvalmentajat Herb Brown · Dave Hanners · Igor Kokoškov · John Kuester · Mike Woodson
Richard A. Teague

| Richard A>  Teague.Henkilötiedot |
| --- | --- |
Syntynyt: 26. joulukuuta 1923 Los Angeles, Kalifornia, Yhdysvallat
Kuollut: 5. toukokuuta 1991 (67 vuotta) San Diego, Kalifornia, Yhdysvallat
Richard A. (Dick) Teague (26. joulukuuta 1923 – 5. toukokuuta 1991) oli yhdysvaltalainen ajoneuvoteollisuuden suunnittelija ja muotoilija. Uransa aikana hän työskenteli General Motorsilla, Packardilla ja Chryslerilla, ennen nimitystään American Motors Corporationin suunnitteluosaston johtoon. Täällä hän teki merkittävimmät työnsä, joihin kuuluvat mm. AMC:n Pacer-, Gremlin- ja Hornet-mallit, samoin kuin Jeep Cherokee XJ.
Lapsuus ja nuoruusaika

Dick Teaguen äiti työskenteli elokuvateollisuudessa ja myös Dick aloitti viisivuotiaana lapsinäyttelijänä, tytön roolissa. Hänen näyttelijänuransa tyssäsi kuusivuotiaana hänen saatuaan vakavia vammoja rattijuopon aiheuttamassa auto-onnettomuudessa, jossa myös hänen äitinsä loukkaantui vakavasti ja jäi loppuiäkseen invalidiksi. Dick menetti muun muassa näkökyvyn oikeanpuoleisesta silmästään. Vuotta myöhemmin hänen isänsä kuoli rattijuopon aiheuttamassa liikenneonnettomuudessa.
Alakouluikäisenä Teague rakenteli lentokoneiden pienoismalleja, kunnes hänen mielenkiintonsa alkoi suuntautua autojen maailmaan. Hänen ystäväpiirillään on ollut tähän varmasti suuri vaikutus, siihen kuuluivat muun muassa tuleva kiihdytysajaja Ed Iskenderian, maanopeusajaja Stuart Hilborn ja joukko muita autoista innostuneita nuorukaisia. Teague otti itsekin osaa Los Angelesin koillispuolella olevilla kuivilla järvenpohjilla ajettuihin nopeustesteihin, ja hän käytti usein sanontaa, että hänellä "on hieman bensaa suonissa".
Vajavaisen näkökykynsä takia Teague vapautettiin asepalveluksesta toisen maailmansodan aikana. Valmistuttuaan Susan Miller Dorsey High Schoolista vuonna 1942 hän siirtyi työskentelemään ilmailualan yhtiö Northrop Corporationin teknisenä piirtäjänä. Hänen esimiehensä Paul Browne, joka oli aiemmin työskennellyt General Motors -yhtiön designerina, ehdotti että Teague osallistuisi Art Center College of Design -oppilaitoksen yötunneille.
Ura > American Motors Corporation

Vuonna 1959 American Motors palkkasi Dick Teaguen ja tässä yhtiössä hän työskenteli aktiiviuransa loppuun saakka. Alkuun hän työskenteli entisen GM-pomonsa Ed Andersonin johtaman tiimin pääsunnittelijana. Kun Anderson vuonna 1961 jätti AMC:n, Teague nostettiin yhtiön design-osaston vastaavaksi. Vuonna 1964 hänet nimitettiin AMC:n designista vastaavaksi varapääjohtajaksi, ja tässä toimessa hän pysyi vuonna 1983 tapahtuneeseen eläkkeelle siirtymiseensä saakka.
Dick Teague kuvasi AMC-vuosiaan usein sanalla "Camelot". Vaikka hänen työtään AMC:llä ohjasivat samantyyppiset talouden rajalliset resurssit kuin Packardilla, Teague loi AMC-vuosinaan kuuluisimmat mallinsa.
Vapaa-aikansa Teague vietti perheensä sekä hänelle rakkaiden autojen parissa. Teague oli arvostettu ajoneuvohistorioitsija ja klassikkoajoneuvojen keräilijä. Hänen harrastuksenaan oli vanhojen autojen entisöinti, niihin kuului mm. vuoden 1904 Packard, yksi tämän yhtiön ensimmäisistä valmistuneista autoista. Vuonna 1970 hän oli omistanut jo 258 autoa. Teague oli myös 4-veto-entusiasti ja hänen omikstuksessaan oli joitain vanhoja sota-Jeeppejä jo ennen kuin AMC osti Kaiser Jeep -yhtiön. Eläkkeelle siirtyessään Teague kertoi omistaneensa 400 tai 500 autoa. Teaguen kokoelmaan kuului muun muassa hänen suunnittelemansa konseeptiauto AMX/3. Tämä auto lahjoitettiin San Diego Automotive Museum -automuseolle, yhdessä Teaguen omien papereiden kanssa.
Teague siirtyi varhennetulle eläkkeelle 61 vuoden ikäisenä. Hän menehtyi pitkäaikaisen sairauden seurauksena vuonna 1991, 67 vuoden iässä.
Mainittavimmat työt

Rambler Classic
Rambler Marlin
AMC Cavalier
AMC Gremlin
AMC Javelin
AMC AMX
AMX GT
AMC Hornet
AMC Eagle
AMC Concord
AMC Spirit
Jeep Cherokee XJ
Eagle Premier -mallin sisusta
1955 Packard Patrician Touring Sedan
1955 Packard Clipper Super Panama
Teaguen viimeinen design-työ Packardille, mallivuoden 1956 Executive
1965 Rambler Classic 770 convertible
1968 AMC Javelin
Teaguen omassa käytössä ollut, kaksipaikkainen "Teague AMX" -konseptiauto
1984-1996 Jeep Cherokee
Richard Hamilton (kuvataiteilija)

Richard Hamilton
The Beatles -albumin kansikuva on Hamiltonin suunnittelema.
Richard Hamilton (24. helmikuuta 1922 – 13. syyskuuta 2011) oli brittiläinen kuvataiteilija. Hänen nykyisin Tübingenissä näytteillä oleva kollaasinsa Just What Is It that Makes Today's Homes So Different, So Appealing? (1956) kuuluu poptaiteen varhaisiin mestariteoksiin. Alun alkaen se tehtiin This Is Tomorrow -näyttelyä varten Lontooseen.
Aiheesta muualla

Wikimedia Commonsissa on kuvia tai muita tiedostoja aiheesta .
Richard Hamiltonin muistokirjoitus Helsingin Sanomissa
Kuvasarja Richard Hamiltonin näyttelystä Protest Pictures Edinburghissa, The Guardian, 20.8.2008. (englanniksi)
Risto Kuosmanen

Risto (Kristian) Kuosmanen (18. maaliskuuta 1869 Lapinlahti – 12. tammikuuta 1946 Helsinki) oli suomalainen kansakoulunopettaja, filosofian kandidaatti ja kansakouluntarkastaja.
Kuosmanen tuli kansakoulunopettajaksi Sortavalan seminaarista 1892. Hän pääsi yksityisesti ylioppilaaksi Tampereen yhteiskoulusta 1905 ja valmistui filosofian kandidaatiksi 1909 sekä filosofian maisteriksi 1910.
Kuosmanen oli kansakoulunopettajana Tampereella 1892–1912. Sen jälkeen hän toimi kansakoulujen tarkastajana ensin Porissa ja sitten Kannuksen, Lapuan ja Oulun piireissä aina vuoteen 1930 saakka, jolloin hän jäi eläkkeelle. Kuosmanen oli myös Kokkolan suomalaisen yhteiskoulun historian ja suomenkielen lehtorina.
Kuosmanen oli Tampereella muun muassa kymmenen vuotta työväenopiston johtokunnan jäsenenä ja Oulussa hän oli kaupunginvaltuuston jäsenenä 1925–1930.
Risto Kuosmanen oli naimisissa vuodesta 1898 kansakoulunopettaja Bertta Maria Hämäläisen kanssa.
Julkaisuja

Uskonnon vainoista Ranskassa: sota. Wäinämöisen toimitus, Tampere 1901
Johann Heinrich Pestalozzi: suuren kasvattajan elämä ja teokset pääpiirteissään esitettynä. 1. Helsinki 1927
Kultamuruja vanhan kaivoksen kätköistä: nuorta Pestalozzia nuorille. Suomen opettajain raittiusliitto, Helsinki 1936
Johann Heinrich Pestalozzi: suuren kasvattajan elämä ja teokset pääpiirteissään esitettyinä. 2-3. WSOY 1939
Johann Heinrich Pestalozzi : suuren kasvattajan elämä ja teokset pääpiirteissään esitettyinä, osat I-III. WSOY 1940
Suomennoksia

Luukkaan Evankeliumi 204:stä lyhyessä tutkistelemuksessa; seurakunnalle selittänyt Georg Christian Dieffenbach ; tekijän luwalla suomentaneet J. O. Grönblad ja R. Kuosmanen.  J. Länkelä, Jyväskylä 1899-1900 (alkuteos Das Evangelium Lucae in 204 Betrachtungen)
Oscar Bensow : Usko ja uskon varmuus: apologeettisiä kirjoitelmia. Tampereen antikvaarinen kirjakauppa, Tampere 1906
Friedrich Paulsen : Saksan kasvatusolojen historiallinen kehitys. Otava 1918
Riuttajärvi (Lieksa, eteläinen)

| Riuttajärvi |
| --- | --- |
Maanosa:  Eurooppa
Valtiot:  Suomi
Maakunnat:  Pohjois-Karjala
Kunnat:  Lieksa
Koordinaatit:  63°13′56″N, 30°33′38″E
Vesistöalue ja valuma-alueen tietoja
Päävesistöalue:  Vuoksen vesistö (04)
Järveen tulevat joet:  Ritojoki
Laskujoki:  Riuttajoki
Järvinumero:  04.427.1.028
Mittaustietoja
Pinnankorkeus:  164 m 
Rantaviiva:  5,3 km 
Pinta-ala:  0,47 km² 
Tilavuus:  0,00275 km³ 
Keskisyvyys:  5,8 m 
Suurin syvyys:  19,4 m 
Saaria:  1
 fiRiuttajärvi 
Riuttajärvi on metsäjärvi Lieksassa Pohjois-Karjalan maakunnassa. Sen pinta-ala on 47 hehtaaria. Etäisyys Joensuusta on 81 kilometriä pohjoiskoilliseen.
Maantiede

Riuttajärven ulottuvuus kaakosta luoteeseen on 1,95 kilometriä. Järvi on pitkänkapea, valtaosin leveys on 100–200 metriä, mutta keskikohdastaan se laajenee noin puoli kilometriä leveäksi. Vähintään kymmenen metriä syvä vyöhyke ulottuu yhtenäisenä alueena Riuttajärven keskivaiheilta kohti luodetta ja se kattaa noin viidesosan järven pinta-alasta. Järven eteläpuolisko ja läntiosan lahti ovat matalia.
Riuttajärven ainoa saari on noin 20 aarin laajuinen karttanimeä vailla oleva saari järven pohjoispuoliskolla. Riuttajärven ranta-alueet ovat metsää ja suota. Itärannalla on joitakin rakennuksia rykelmittäin, länsiranta on lähes rakentamaton. Vaaroista korkein on järven itäpuolinen Heinävaara, joka on ylänköä. Järven itärannalla, syvimmän kohdan tuntumassa, sijaitsee jyrkkä Riutankallio.
Riuttajärveen laskee mutkitteleva Ritojoki Ritojärveltä (164,5 metriä mpy), joka sijaitsee noin kilometrin kaakkoon. Riuttajärvi laskee Riuttajokea Petronlampeen (163,8 metriä mpy), joka sijaitsee noin kilometrin luoteeseen. Petronlampi kerää vesiä myös koillisesta Pentujärveltä ja laskee Hanhijokea luoteeseen Pankajärveen.
Riuttajärven vesitilavuus on 2 750 000 kuutiometriä.
Riuttajärvi (04.427.1.028) kuuluu Hanhijoen valuma-alueeseen (04.427), joka on kolmannen jakovaiheen vesistö Vuoksen vesistössä (04). Toinen jakovaihe on Lieksanjoen alue (04.42) ja ensimmäinen jakovaihe on Pielisen reitin valuma-alue (04.4). Riuttajärvi on kolmanneksi laajin Hanhijoen valuma-alueen 28:sta vähintään hehtaarin laajuisesta vakavedestä. Laajimmat ovat Ritojärvi ja Pentujärvi. Neljänneksi laajin on Koiteroinen.
Lieksassa on toinenkin Riuttajärvi. Se sijaitsee Kortepuron valuma-alueella noin 32 kilometriä Hanhijoen Riuttajärveltä luoteeseen.
Rimpfischhorn

Rimpfischhorn
Rimpfischhorn nähtynä Gornergratista heinäkuussa 2010
| --- | --- |
Sijainti:  Wallis,  Sveitsi
Vuoristo:  Valais'n Alpit
Korkeus merenpinnasta:  4 199 m
Prominenssi:  647  m 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Rimpfischhorn on 4 199 metriä korkea vuori Sveitsissä, Valais'n Alpeilla.
Yli 4000 -metriset Alppien vuoret
| --- | --- |
Massif des Écrins:  Barre des Écrins (4 102 m) · Dôme de Neige des Écrins (4 015 m)
Gran Paradison massiivi:  Gran Paradiso (4 061 m)
Mont Blancin massiivi:  Mont Blanc (4 811 m) · Mont Blanc de Courmayeur (4 748 m) · Picco Luigi Amedeo · Mont Maudit (4 465 m) · Dôme du Goûter (4 304 m) · Lenzspitze · Mont Blanc du Tacul (4 248 m) · Grand Pilier d’Angle · Punta Walker (Grandes Jorasses) (4 208 m) · Punta Whymper (Grandes Jorasses) (4 184 m) · Aiguille Verte (4 122 m) · Aiguille du Diable · Aiguille Blanche de Peuterey (4 112 m) · Punta Croz (Grandes Jorasses) (4 110 m) · Punta Carmen · Grande Rocheuse (4 102 m) · Punta Médiane · Punta Chaubert · Mont Brouillard · Aiguille de Bionnassay (4 066 m) · Punta Marguerite (Grandes Jorasses) (4 065 m) · Corne du Diable · Punta Hélène (Grandes Jorasses) (4 045 m) · Aiguille du Jardin (4 035 m) · Dôme de Rochefort (4 015 m) · Dent du Géant (4 013 m) · Punta Baretti (4 013 m) · Aiguille de Rochefort (4 001 m) · Les Droites (4 000 m)
Valais’n Alpit:  Dufourspitze (4 638 m) · Nordend (4 609 m) · Zumsteinspitze (4 563 m) · Signalkuppe (4 554 m) · Zinalrothorn · Dom (4 545 m) · Lyskamm Oriental (4 527 m) · Weisshorn (4 506 m) · Täschhorn (4 491 m) · Lyskamm Occidental (4 479 m) · Matterhorn (4 478 m) · Parrotspitze (4 432 m) · Dent Blanche (4 364 m) · Ludwigshöhe (4 341 m) · Nadelhorn (4 327 m) · Corno Nero (4 322 m) · Grand Combin de Grafeneire · Stecknadelhorn · Castor (4 230 m) · Piramide Vincent (4 215 m) · Hohberghorn · Alphubel (4 206 m) · Rimpfischhorn (4 199 m) · Strahlhorn · Grand Combin de Valsorey · Dent d’Hérens (4 171 m) · Breithorn Occidental (4 164 m) · Breithorn Central · Bishorn (4 153 m) · Grand Combin de la Tsessette (4 135 m) · Breithorn Oriental · Breithornzwillinge (4 106 m) · Pollux (4 092 m) · Roccia Nera (4 075 m) · Ober Gabelhorn (4 073 m) · Punta Giordani (4 046 m) · Dürrenhorn (4 035 m) · Weissmies (4 031 m) · Allalinhorn (4 027 m) · Lagginhorn (4 010 m)
Bernin Alpit:  Finsteraarhorn (4 274 m) · Aletschhorn (4 182 m) · Jungfrau (4 166 m) · Mönch (4 105 m) · Schreckhorn (4 080 m) · Gross Fiescherhorn (4 049 m) · Gross Grünhorn (4 043 m) · Lauteraarhorn (4 042 m) · Hinter Fiescherhorn (4 025 m)
Berninan Alpit:  Piz Bernina (4 049 m)
Riihilampi (Hirvensalmi)

| Riihilampi |
| --- | --- |
Valtiot:  Suomi
Maakunnat:  Etelä-Savo
Kunnat:  Hirvensalmi
Koordinaatit:  61°46′49″N, 26°28′00″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Ylä-Suonteen valuma-alue (14.85)
Laskujoki:  ei laskuojaa 
Järvinumero:  14.851.1.036
Mittaustietoja
Pinnankorkeus:  145,2 m  
Pituus:  330 m  
Leveys:  130 m  
Rantaviiva:  0,777 km  
Pinta-ala:  2,032 ha  
Saaria:  ei saaria 
 fiRiihilampi 
Riihilampi  on Etelä-Savossa Hirvensalmella  Kuitulan lähellä sijaitseva lampi.
Maantietoa

Lampi on 330 metriä pitkä, 130 metriä leveä, ja sen pinta-ala on 2,0 hehtaaria. Lammella ei ole kartan mukaan saaria.  Sen rantaviivan pituus on 800 metriä.